Venemaa pealinna põhjaosas toimus täna öösel taas venelaste ja võõrtööliste vaheline massilööming.  Sedapuhku sai vigastada kümme inimest.    Moskva korrakaitseorganite teatel toimus lööming Sokoli rajoonis Tšasovoja tänaval, kus raudvarrastega relvastatud nooremapoolsete inimeste kamp ründas võõrtöölisi, kes elutsesid ehitusplatsi kõrval olevates soojakutes, vahendab infoagentuur RIA Novosti.    Massikakluse tagajärjel sai miilitsa andmetel kannatada kümme töölist, kellest paljud olid pärit Kaukaasiast ja Kesk-Aasiast. Viis ehitajat viidi haiglasse, ülejäänutele osutas kiirabi esmaabi  sündmuskohal.